Роден е на 9 декември 1831 година в Лаубан, Прусия (днес в Долносилезко войводство, Полша). Завършва кадетския пруски корпус и служи като офицер в пруската армия. Участва в Австрийско-пруско-италианската война през 1866 година и Френско-пруската война през 1870 – 1871 година. В Битката при Вьорт на 6 август 1870 година е тежко ранен. През 1874 година окончателно напуска армейска служба със звание майор.